Poésies de Marie de France (Roquefort)/Fable LIII
# Poésies de Marie de France (Roquefort)/Fable LIII

### FABLE LIII.

Li Aigles fu des Oisiaus Reis Pur ce qu’il ert pruz è curteis ; E li Ostors ses Sénéchax Qui n’ert pas du tout si loiax. Li Aigles sist par un grant calt Sor la branque d’un caisne halt, Li Ostoirs sist plus bas de lui ; Garda à val, si ot anui Des Coulons qui en bas voleient Et à la terre entr’eaus joeient.10 Vus joez, fet-il, desoz moi

Véez ci l’Aygles vostre Roi ; S’il deci esteit remuez E sur un altre fust volez, Li giex ireit en autre guise Ge feroie de vos justise.

Pur ce ne deit Princes vuloir Sénescal en sun resne avoir, Ne cunveitox, ne mentéor, S’il n’en velt feire sun Sengnor.20

* ↑ Le Grand d’Aussy, Fabliaux et contes, tom. IV, p. 172.
* ↑ Autour, sorte d’épervier, oiseau de proie.
* ↑ Voyez la note (2) de la fable XI.
* ↑ Par la grande chaleur l’aigle s’étoit perché sur la branche d’un gros chêne.
* ↑ Des pigeons.
* ↑ Seur un chaisne mult grant et haut.
